Н.Нығматулин: Мәжіліс депутаттары жануарларға жауапкершілікпен қарау мәселелерін қарайды
"Н.Нығматулин: Мәжіліс депутаттары жануарларға жауапкершілікпен қарау мәселелерін қарайды" | "https://abai.kz/post/141501"
TITLE: Н.Нығматулин: Мәжіліс депутаттары жануарларға жауапкершілікпен қарау мәселелерін қарайды
URL: https://abai.kz/post/141501
META: "Н.Нығматулин: Мәжіліс депутаттары жануарларға жауапкершілікпен қарау мәселелерін қарайды" | "https://abai.kz/post/141501"
DATE: 22.10.2021
AUTHOR(s): Abai.kz
TOTAL WORDS: 167
TEXT: Бүгін Мәжіліс Спикері Нұрлан Нығматулиннің төрағалығымен Палата Бюросы өтіп, онда алдағы жалпы отырыстың күн тәртібі нақтыланды. Бюро отырысында депутаттар қарауына Қазақстан Республикасындағы Адам құқықтары жөніндегі уәкіл туралы және оған ілеспе заң жобалары бірінші оқылымда ұсынылады. Адам құқықтары жөніндегі уәкіл қызметінің мәселелері бойынша Әкімшілік құқық бұзушылық туралы және Салық кодекстеріне өзгерістер мен толықтырулар енгізу көзделіп отыр. Күн тәртібінің жобасында жануарларға жауапкершілікпен қарау туралы заң жобасын бірінші оқылымда ілеспе түзетулерімен қарау қарастырылған. Сондай-ақ, бірінші оқылымда Әкімшілік құқық бұзушылық туралы кодекске жануарларға жауапкершілікпен қарау мәселелері бойынша түзетулер енгізу туралы жоспарланған. Осы заң жобасының негізгі міндеттері - жануарларға қарау кезінде жалпы және арнайы талаптар белгілеу, жануарларды қатыгез қараудан, азап пен қырылудан қорғау, жануарларды қатыгездікпен өлтіруге жол бермеу, қоғамның адамгершілігі мен ізгілігін нығайту, қаңғыбас жануарлардың санын реттеу саласындағы ақпараттың қауіпсіздігін, ашықтығын, азаматтардың өзге де құқықтары мен заңды мүдделерін қамтамасыз ету болып табылады. Сонымен қатар, Мәжілістің бейінді комитеттері алдағы жалпы отырыста Қазақстан Республикасының халықаралық шарттары туралы заң жобасын және Салық және бюджетке төленетін басқа да міндетті төлемдер туралы Салық кодексін жұмысқа алады. Abai.kz
